Нобэ
Сабий тхылъым и дунейпсо махуэщ. Сабий тхылъым и дунейпсо советым и унафэкIэ 1967 гъэ лъандэрэ ягъэлъапIэ, Данием щыщ тхакIуэ цIэрыIуэ Андерсен Ханс Кристиан къыщалъхуа махуэм техуэу.
Лъэпкъхэм я зэкъуэтыныгъэм и махуэщ
Удмуртие Республикэм хьэрычэтыщIэм и махуэр щагъэлъапIэ.
1911 гъэм Цагъуэ Нурий Истамбыл адыгэбзэкIэ къыщыдигъэкIащ «Гъуазэ» газетым и япэ номерыр.
1948 гъэм КIэрашэ Тембот СССР-м и Къэрал саугъэтыр къратащ.
Мэлыжьыхьым и 2 — 3-хэм Брюссель щызэхэтынущ Европэ Советымрэ Африкэмрэ хыхьэ къэралхэм я зэхуэсышхуэ.
Мэлыжьыхьым и 2 — 6-хэм Токио щекIуэкIынущ нэ дохутырхэм я дунейпсо зэхуэс.
Мэлыжьыхьым и 2 — 15- хэм Париж щылэжьэнущ ЮНЕСКО-м и ГъэзэщIакIуэ советым и 194-нэ сессиер.
Журналист, УФ-м щэнхабзэмкIэ щIыхь зиIэ и лэжьакIуэ АфIэунэ Раисэ къыщалъхуа махуэщ.
БзэщIэныгъэлI, филологие щIэныгъэхэм я доктор, КъБКъУ-м и профессору щыта Абдокъуэ Iэуес къызэралъхурэ илъэс 70 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 10, жэщым градуси 2 — 4 щыхъунущ.
